|  |  |
| --- | --- |
| Bábolna Bioenvironmental Centre Ltd.  Szállás u. 6.  H-1107 Budapest  Hungary | Pesticider og Biocider |
| Sags nr. –2020-10519 |
|  |
| Ref. MICAE |
| Den 7. september 2017  Opdateret 6. marts 2020 |
|  |

**Godkendelse af mindre ændring af Biopren Pharaoh´s Ant Colony Eliminator, BPR-reg. nr.592-1**

Miljøstyrelsen har tidligere den 7. september 2017 godkendt det ovenstående biocidholdige produkt efter ansøgning af 3. august 2015 angående parallel gensidig anerkendelse efter biocidforordningen (forordning (EU) nr. 528/2012).

Miljøstyrelsen har behandlet ansøgning af 25. oktober 2018 om mindre ændring af ovenstående biodcidholdige produkt og efter evaluering af de indsendte oplysninger vurderer Miljøstyrelsen, at de søgte ændringer ikke har indflydelse på eksisterende sundheds- samt økotoksikologiske vurderinger.

Ændringen omfatter ændring i holdbarhed af produktet fra 24 til 36 måneder.

Miljøstyrelsen har fundet at den mindre ændring betyder en opdatering af bilag 1 og SPC.

For øvrige vilkår henvises tilafgørelsen af 7. september 2017.

**Bilag til afgørelsen**

Denne afgørelse omfatter følgende bilag:

1. Oplysninger til etiket og brugsanvisning

2. Vurderingsrapporten af det biocidholdige produkt i form af ”Product Assessment Report” (på engelsk), som Miljøstyrelsen er enig i.

3. Miljøstyrelsens resume af det biocidholdige produkt (Summary of Product Characteristics) (på engelsk)

**Klagevejledning m.v.**

Denne afgørelse kan ikke påklages til anden administrativ myndighed, jf. § 60 i bekendtgørelse om bekæmpelsesmidler[[1]](#footnote-2). Afskæring af klagemuligheden berører ikke retten til at anlægge civilt søgsmål efter retsplejelovens almindelige regler, men retssag skal være anlagt senest seks måneder efter at denne afgørelse er meddelt, jf. § 54 i kemikalieloven[[2]](#footnote-3).

Produktet er omfattet af EU-regulering. Dette kan medføre at denne godkendelse må tages op til ny behandling inden den udløbsdato, som fremgår af vilkår 3 af godkendelsen af 7. september 2017.

Bemærk, at aktivstoffet i biocidproduktet skal stamme fra en leverandør, der er opført på ECHAs liste over aktivstofleverandører, jf. biocidforordningens artikel 95, stk. 3. Alternativt skal leverandøren af det konkrete produkt fremgå af denne liste.

Med venlig hilsen



Michelle Abel Elmer

**Kopi sendt til**:

Produktregistret

Giftinformationscentralen, Bispebjerg Hospital

Beredskabsstyrelsen

Institut for Agroøkologi, Aarhus Universitet, DCA

1. Bekendtgørelse nr. 815 af 18. juni 2018 [↑](#footnote-ref-2)
2. Se lovbekendtgørelse nr. 115 af 26. januar 2017 [↑](#footnote-ref-3)